- Ble spurt om å skyte Palme av politimann
- Vi har foretatt et avhør av en tidligere politimann, bekrefter kriminalinspektør Lennart Gustafsson til avisen. Allerede i januar skrev Aftonbladet om bedriftseieren og våpenspesialisten Johan (navnet er ikke ekte) som tilhørte en krets som ifølge han selv «sterkt mislikte» Palme. I den samme kretsen fantes politimannen som tilhørte gruppen innenfor Norrmalms-distriktet som var beryktet for å være voldelige, høyreekstrem og for å hate Olof Palme.Ifølge Aftonbladet skal de to ha møttes til middag etter at Palme vant valget i september 1985. Det var under denne middagen politimannen skal ha spurt Johan om han kunne tenke seg dette oppdraget, å skyte Olof Palme. Politimannen kunne lett skaffe et våpen til oppdraget. Johan takket imidlertid nei, hvilket fikk politimannen til å kutte all kontakt og vennskap med Johan. Ifølge Johan selv skal han flere ganger ha forsøkt å gi disse opplysningene til etterforskerne i Palmegruppen, uten å bli kontaktet før Aftonbladet skrev om saken i januar. - Jeg har vært i et avhør. Siden har jeg ikke hørt noe, sier han til Aftonbladet.Rikskriminalens Lennart Gustafsson bekrefter at ytterligere et avhør er gjort, men at han ikke kan si noe mer. - Jeg kan hverken bekrefte eller dementere saken, sier Dag Andersson som er spaningsleder for Palmegruppen. Noe bedre svar får ikke Aftonbladet fra Hans Melander som er Palmegruppens sjef. - Hva vi gjør og ikke gjør, eller hvem vi prater med eller ikke, det er ikke noe vi ønsker å diskutere.Journalisten og forfatteren Gunnar Wall har skrevet flere bøker om Palmemordet og har selv vært i kontakt med Johan. - Jeg har ikke hørt snakk om at de skal ha snakket med en politimann utpekt for å være innblandet i mordet de siste årene. For meg fremstår det bemerkelsesverdig at de gjør det nå. Det tyder på at de tar opplysningen på alvor, sier Wall til Aftonbladet. Han karakteriserer opplysningene som «definitivt interessante». - Dels fordi jeg anser han som en seriøs kilde, men også fordi det finnes andre opplysninger i samme retning, sier han. Gunnar Wall er likevel usikker på om de nye opplysningene vil bidra til at sannheten endelig kommer for en dag. - Men generelt finnes det ingen grunn til å tro at den ikke skal komme frem. Det kommer an på ambisjonene. Man må finne opplysninger av en annen type enn det man har lett etter hittil. Etterforskerne har til nå fokusert på at det skal være én enkelt gjerningsmann av typen Christer Pettersson. De har ikke lett andre steder, og det er tungtveiende grunner til å se i andre retninger, sier Wall, og peker selv på et hittil uutforsket område; om det på tiden da mordet på Olof Palme fant sted, i 1986, var grupper innen politiet som følte de hadde en grunn til å gjennomføre et mord på den svenske statsministeren.
Aftonbladet avslører i dag at en svensk bedriftseier skal ha blitt oppsøkt av en politimann med spørsmål om han kunne skyte Olof Palme. Opplysningene blir nå sjekket av Palmegruppen.